Streikedramaet: Fortsatt håp om rask løsning
Det fremholder sentrale kilder overfor VG. De tre forhandlingslederene i Unio, YS og LO Stat møtte personaldirektøren i Staten hos Riksmekleren i formiddag. Det siste nå er at det er et nytt møte hos Riksmekleren klokken 17 torsdag. - Vi har sagt ja til et nytt møte og det er en dialog mellom partene, sier Arne Johannessen, forhandlingsleder i Unio stat, til VG Nett.- Jeg vil ikke sette karakter på dialogen, sier Johannessen. Etter møtet tidligere i dag kom partene ut, uten at møtet ga noe tilsynelatende resultat. Men de tre forhandlingslederne gikk hvert til sitt, for å diskutere videre med sine hva de skal gjøre. - Vi skal nå vurdere om det er grunnlag for videre dialog, sier en som følger dramaet. Det betyr at partene akkurat nå verken har sagt ja eller nei til om de skal fortsette dialogen.- Det er fortsatt fullt trykk på streiken i staten. Men det har vært et sonderingsmøte mellom partene hos Riksmekleren i formiddag, sier streikeleder Arne Johannessen i Unio-stat. - Vi jobber nå for å finne ut om det er grunnlag for frivillig mekling. Dette vil vi vite i løpet av dagen, legger Johannessen til. Johannesen sier det er på det statlige tariffområdet sonderingene har foregått. Det har ikke vært kontakt mellom partene i KS-området eller Oslo-kommune.Informasjonssjef Stein Erik Syrstad i LO Stat sier det er totalt uinteressant å gå inn på en løsning som man fikk i Oslo kommune i går. - Det er ikke aktuelt å gå inn i en ny mekling hvor staten ikke kommer med mer penger. Vi må se 4-tallet for at det skal være aktuelt å vurdere å gjennoppta meklingen, sier han. Forhandlingsdelegasjonene skal ikke være innkalt, men er bedt om å holde seg i beredskap: Det betyr at meklingen raskt kan ta til, hvis partene kommer til at det er grunnlag for å finne en løsning. Det blir fremholdt at det er så liten forskjell mellom krav og tilbud, at det gjør at presset er ekstra stor for å finne en løsning: De som tar initiativ og sørger for løsning, vil komme godt ut av prosessen.
Selv om partene gikk fra hverandre uten løsning i formiddag, er det fortsatt håp om at streiken raskt kan blir avblåst.